Antonio de Ulloas byste i Mitad del Mundo, Quito
**Antonio de Ulloa** (født 12. januar 1716 i Sevilla, død 3. juli 1795 på Isla de Leon i Cádiz) var en spansk general, oppdagelsesreisende, forfatter og astronom. Han var den første som oppdaget grunnstoffet platina.

Liv og virke
------------

### Bakgrunn

Antonioe de Ulloa studerte matematikk ved Colégio Mayor de Santo Tomás. Som 14-åring var han på sin første sjøreise. Den skulle gå fra Cádiz til Porto Bello og Havanna på Cuba, men måtte avbrytes på grunn av stormskader.[]

### Sjøoffiser

De Ulloa gikk inn i den spanske marinen og var løytnant da han i 1734, etter oppdrag fra den spanske regjering, deltok i den franske landmålingsekspedisjonen sammen med blant annet Pierre Bouguer og Charles Marie de La Condamine til Peru. 

Deretter reiste han frem til 1744 gjennom de spanske besittelser i Sør-Amerika. Han bidro til å forberede kystområdene på et mulig britisk angrep.[] På returen fra Amerika ble han tatt til fange av britene og ført til London. Her kom han raskt i kontakt med britiske vitenskapsmenn og ble snart løslatt.[] Han ble deretter opptatt som Fellow of the Royal Society. 

Fra ham stammer en av de eldste beskriver av platinametall. Beskrivelsen finnes i hans reiseberetning fra 1748.

I Spania demonstrerte han fiskenes blodsirkulasjon ved hjelp av et mikroskop medbragt fra England.[] Han brakte kjennskapen om elektrisitet og magnetisme og fremskritt innen trykketeknikkene med til Spania.[]

Han reiste til en rekke av de europeiske landene og besøkte Stockholm i 1751, hvor han ble innvalgt som en av de utenlandske lederen i Vetenskapsakademien.[] Han forsøkte å bistå det spanske næringsliv, særskilt innen ullindustrien og kvikksølvproduksjon og med fullførelsen av havnebassengene i byene Cartagena og Ferrol.[]

I 1766 var han tilbake i Amerika og ble guvernør over Louisiana, men ble etter kort tid tilbakekalt og overtok som generaldirektør for den spanske marinen som han forlot i 1780.[]

Bibliografi i utvalg
--------------------

* *Relacion historica del viaje a la America meridional* (1748)
* *Noticias americanas* (1772)
* *Entretenimientos physico-historicos* (1772)
* *El eclipso de sol con el anillo refractario de sus rayos* (1779; endog i Vetenskapsakademiens Handlingar 1778)

Referanser
----------

1. 1 2   Spansk biografisk leksikon, oppført som Antonio de Ulloa y de la Torre-Guiral, Spanish Biographical Dictionary ID 4351/antonio-de-ulloa-y-de-la-torre-guiral, besøkt 9. oktober 2017[Hentet fra Wikidata]
2. ↑   Gran Enciclopèdia Catalana, Gran Enciclopèdia Catalana-ID 0068295[Hentet fra Wikidata]
3. ↑   Autorités BnF, BNF-ID 120532342[Hentet fra Wikidata]
4. ↑   Social Networks and Archival Context, SNAC Ark-ID w6h42fqd, besøkt 9. oktober 2017[Hentet fra Wikidata]
5. ↑   books.google.com.ar[Hentet fra Wikidata]
6. ↑   www.academie-sciences.fr[Hentet fra Wikidata]
7. ↑  Mary Elvira Weeks: *Discovery of the Elements*, i *Journal of Chemical Education*, 6. opplag 1956, s. 409ff. med biografi.

Eksterne lenker
---------------

* (en) Antonio de Ulloa – kategori av bilder, video eller lyd på Commons Rediger på Wikidata
* Ulloa, Don Antonio de i *Nordisk familjebok* (2. utgave, 1920)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii
 |